ป.6 แทงคู่อริ ม.3 ปอดฉีก-สาหัส โรงเรียนเดียวกัน แค้นชกกับพี่ชาย
โจ๋ ป.6 แทง ม. 3 เจ็บปางตาย ขณะพี่ชายมือมีดขี่รถไปรับน้องที่โรงเรียน เป็นจังหวะเห็นคู่อริเบิ้ลรถใส่ท้าทาย เพื่อนอีกฝ่ายเห็นเหตุการณ์โมโหขี่รถไล่ตาม แต่กลับถูกรุม โจ๋ ม.3 เข้าช่วยถูกแทงร่างทรุด ต่อมาตำรวจตามจับกุมสองพี่น้องพร้อมมีด 1 เล่ม สารภาพมีเรื่องทะเลาะกับคู่อริเป็นประจำ,เหตุโจ๋แทงคู่อริเจ็บรายนี้ เปิดเผยเมื่อเวลา 10.00 น. วันที่ 6 ส.ค. ร.ต.อ.ศักดิ์ชัย ฆ้องรัตนพรชัย รอง สว. (สอบสวน) สภ.นครชัยศรี จ.นครปฐม รับแจ้ง จากเจ้าหน้าที่โรงพยาบาลนครชัยศรีว่า เด็กนักเรียนถูกแทงมาเข้ารักษาตัว ไปตรวจสอบพบ ด.ช.เอ อายุ 14 ปี นักเรียนชั้น ม.3 โรงเรียนอยู่ใน อ.นครชัยศรี ถูกแทงเข้าที่หน้าอกขวาทะลุปอด แพทย์ผ่าตัดแล้วให้นอนพักฟื้น อาการปลอดภัย,สอบสวนแม่ของ ด.ช.เอ ทราบว่าช่วงเย็นวันที่ 5 ส.ค. ช่วงเลิกเรียนลูกขี่รถ จยย.ไปจอดรอเพื่อนชื่อนายวุธที่ป้อมยามหน้าโรงเรียน ขณะนั้นนายคง อายุ 15 ปี ผู้ก่อเหตุขี่รถ จยย.มารับน้องชาย เรียนอยู่ชั้น ป.6 โรงเรียนเดียวกัน เมื่อนายคงเห็นคู่อริเบิ้ลเครื่องเสียงดังใส่หลายครั้ง แล้วขี่รถรับน้องชายออกไป นายวุธไม่พอใจขี่รถ จยย.ไล่ตาม ส่วนลูกชายขี่รถ จยย.ตามไปห่างๆ เป็นช่วงรถติดนายวุธจอดรถไปถามคู่อริว่าเบิ้ลเครื่องทำไม ทำให้นายวุธถูกนายคงและน้องชายรุมทำร้าย ลูกชายเห็นเหตุการณ์เข้าไปช่วย กระทั่งถูกน้องชายนายคงแทงร่างทรุด ชาวบ้านรีบช่วยชีวิตนำส่ง รพ.,ต่อมา พล.ต.ต.คำรณ บุญเลิศ ผบก.ภ.จ.นครปฐม เดินทางมาที่ สภ.นครชัยศรี เพื่อติดตามคดี พร้อมกล่าวว่า ขณะนี้ตำรวจฝ่ายสืบสวนจับกุมนายคงและน้องชายที่บ้านใน อ.นครชัยศรี พร้อมมีด 1 เล่ม คุมตัวมาสอบสวน สารภาพว่ามีเรื่องบาดหมางกับด.ช.เอและพวกมาก่อน ขณะนายคงไปรับน้องชาย เห็นคู่อริจึงเบิ้ลเครื่องใส่ท้าทาย ทั้งนี้ ตำรวจต้องรอการสอบสวนพร้อมกับทีมสหวิชาชีพ เพราะเด็กอายุยังไม่ถึง 18 ปี ส่วนเด็กที่ถูกแทงอาการปลอดภัยแล้ว แต่ยังไม่สามารถให้การได้ เบื้องต้นแจ้งข้อหาร่วมกันทำร้ายร่างกายและพกพาอาวุธมีดไปในเมืองหมู่บ้านสาธารณะโดยไม่มีเหตุอันควร
โจ๋ ป. 6 แทง ม. 3 เจ็บปางตาย ขณะพี่ชายมือมีดขี่รถไปรับน้องที่โรงเรียน เป็นจังหวะเห็นคู่อริเบิ้ลรถใส่ท้าทาย เพื่อนอีกฝ่ายเห็นเหตุการณ์โมโหขี่รถไล่ตาม แต่กลับถูกรุม 
ป.6,ม.3,แทงรุ่นพี่,เบิ้ลเครื่องเสียงดัง,นครปฐม,คู่อริ,ข่าวหน้า1